kaginsaginsa'naulinigan nila mula sa malayo ang isang sasakyang humahagunot. lumalaon ay lumalakas, sa kanilang pakinig, ang kalugkog ng mga gulong; lumalaon ay tumitingkad, sa kanilang paningin, ang dalawang ilaw ng sasakyan. di nagtagal at nalapit ang kalesa sa magkaibigan. tumingin ang dalawang binata sa loob. nakilala nila ang lulan: si elena at ang taksil! nagulamihanan si gerardo. natigilan sandali, at. kagaya ng isang ulol na hinagad ang sasakyang lumilipad. sinundan siya ni florante. sino ang makatatatap sa makamandag na mga damdaming noo'gumigiyagis at sumasakal sa puso ni gerardo?. ang kanyang kasi sa piling ng iba, sa piling ng isang kaaway? at sa gayong dilim ng gabi? at sa gayong mga pook?. kataksilan!. at yaong mabilis na takbong iyon, ano ang kahulugan?. paninibugho, poot, pagka awa sa kanyang irog, ay sunod sunod na dumatal sa boo niyang katauhan.